ถ้าเมื่อคืนคุณดื่มจนเมาหัวราน้ำ ตอนเช้าคุณอาจต้องเผชิญกับอาการไม่พึงประสงค์ต่างๆ นานา หรือที่เรียกกันว่า อาการเมาค้าง หรือแฮงก์ เหมือนชื่อหนังเรื่อง Hangover นั่นแหละ นอกจากอาการไม่สบายตัวทั่วๆ ไปแล้ว ตอนแฮงก์คุณอาจจะมีอาการดังนี้
– ปวดศีรษะ
– คลื่นไส้ ผะอืดผะอม อาเจียน หรือท้องเสีย
– นอนไม่หลับ เมื่อยตัว
– หัวใจเต้นเร็ว และ/หรือความดันโลหิตสูงขึ้น
– ไม่มีสมาธิ
– ภาวะขาดน้ำ
ต้องรอสักพักกว่าจะสร่างเมาได้ การดื่มน้ำให้เพียงพอเป็นสิ่งสำคัญ ตับเราจะต้องทำงานอย่างหนักในการขับสารพิษจากแอลกอฮอล์ปริมาณหนึ่งแก้วต่อชั่วโมง การอบซาวน่าให้เหงื่อออก หรืออาบน้ำเย็น หรือดื่มกาแฟปริมาณมากไม่ได้ช่วยให้สร่างเมาเร็วขึ้น คุณอาจรู้สึกดีขึ้นบ้างแต่แอลกอฮอล์ในเลือดก็ไม่อาจถูกขับออกเร็วขึ้นกว่าที่ตับทำงานไหว คุณอาจจะโชคดีมีแรงพอให้คลานขึ้นเตียงไปเปิดเน็ตฟลิกซ์ดูได้ แต่ถ้ายังรู้สึกเมาค้างอยู่ก็ไม่ควรขับรถหรือใช้เครื่องจักรหนักใดๆ เด็ดขาด
บางครั้งเวลาเมาค้างคุณอาจจะรู้สึกเสียใจกับเรื่องที่ทำตอนเมาเละ หรือสำนึกผิดกับการกระทำที่ไม่ทำแน่ตอนที่ไม่เมา หรืออาจจำเรื่องเมื่อคืนไม่ได้เลย แต่ไม่เป็นไรนะ ขนาดคุณแม่มาช่ายังเคยผิดพลาดมาแล้วเลย